**Valkas telpu futbola čempionāta**

**NOLIKUMS**

**1.Čempionāta mērķi.**

1.1. Valkas telpu futbola čempionāts 2021/2022 (turpmāk tekstā – Čempionāts) tiek rīkots ar mērķi veicināt sportisku brīvā laika pavadīšanu un noskaidrot spēcīgāko minifutbola komandu Valkas novadā.

**2. Čempionāta vadība un organizācija.**

2.1. Čempionāta organizators ir Biedrība “Futbola klubs Valka” (turpmāk tekstā - Organizators),

2.2. Čempionāta tiešo vadību, ar tiesnešiem saistītos un visus organizatoriskos jautājumus realizē Raivis Graņics, e-pasts: raivis.granics@valka.lv, tel.: 26306929 (Raivis)

2.3. Čempionāta galvenais tiesnesis un atbildīgais par epidemioloģisko drošību ir Raivis Graņics.

**3. Čempionāta norises vieta un laiks.**

3.1. Čempionāts notiek četros posmos Valkas Jāņa Cimzes ģimnāzijas sporta halle:

2021. gada 4. decembris

2021. gada 26. decembris

2022. gada 22. janvāris

2022. gada 12. februāris

**4. Dalībnieki.**

4.1. Čempionātā piedalās maksimums 8 (astoņas) komandas

4.2. Dalībniekiem jāizturas pret Organizatoriem un Nolikumu ar cieņu, kā arī godprātīgi jāsniedz informācija par jebkuru pieteikto spēlētāju.

4.3. Organizatori patur tiesības pieņemt galējo lēmumu par komandas vai atsevišķa spēlētāja pielaišanu pie spēlēšanas Čempionātā, ja tiek konstatēta Nolikuma neatbilstība vai tā pārkāpums.

4.4. Ja Čempionāta norises laikā Organizators atklāj un konstatē faktu par nepatiesi sniegtu informāciju, no Čempionāta tiek diskvalificēta visa komanda, kā arī tiek anulēti visi rezultāti.

4.5. Vienas komandas sastāvā Čempionātā drīkst pieteikt 19 (deviņpadsmit) spēlētājus. Pieteikuma oriģināls jāiesniedz galvenajam tiesnesim līdz 4. decembra plkst. 8.00.

4.6. Spēlētājiem jābūt 14 gadu veciem sacensību dienā.

4.7. Komandai jābūt tērptai vienādas krāsas kreklos, bet vārtsargam atšķirīgā (komandas pārstāvis pieteikumā norāda komandas formas kreklu krāsu).

4.8. Spēlētājs Čempionātā drīkst piedalīties tikai vienas komandas sastāvā.

4.9. Komandas spēlētājiem jāierodas uz Čempionātu ar derīgu personu apliecinošu dokumentu (LR pase vai ID karte). Tiesnesim ir tiesības prasīt spēlētājam pierādīt savu identitāti un uzrādīt Covid19 sertifikātu.

4.10. Spēlētāji paši ir atbildīgi par savu veselības stāvokli sacensību laikā.

4.11. Uz turnīra dalībniekiem attiecas visi aktuālie valstī noteiktie COVID19 ierobežojumi.

4.12. Spēlētājiem obligāti jābūt telpu futbola apaviem, kājsargiem, pretējā gadījumā spēlētājs pie sacensībām netiks pielaists.

**5. Čempionāta spēļu norises kārtība**

5.1. Čempionāta spēles notiek pēc 5x5 formāta (4 laukuma spēlētāji un vārtsargs) un tiek spēlēts pēc LFF telpu futbola noteikumiem.

5.2. Spēles ilgums 1x20 min. (pēdējās divas minūtes tīrais laiks).

5.4. Pirmajā posmā komandas tiek izlozētas divās grupās, atkarībā no vietas grupā tiek izspēlētas vietas posmā (A1-B1, A2 – B2, A3 – B3, A4 – B4). Nākamajos posmos komandas tiek dalītas pa grupām pēc iepriekšējā posma rezultātiem: A grupa: 1., 3., 5., 7. vieta un B grupa: 2., 4., 6., 8. grupa.

5.5. Ja čempionātā piedalās mazāk par 8 komandām, tad katrā posmā tiek spēlēts pilns aplis vienas grupas ietvaros.

5.6. Kopvērtējumā tiek skatītas izcīnītās vietas katrā posmā, izcīnītās vietas tiek pārvērsta punktos, jo mazāka punktu summa, jo augstāka kopvērtējumā komandai ir vieta.

5.7. Gadījumā, ja komandu kopvērtējumā pēc visiem posmiem ir vienāds punktu skaits, tad augstāk ir komanda, kas pēdējā posmā ir ieņēmusi augstāku vietu.

5.8. Sākot no komandas sestā soda tiek izpildīti 10 m soda sitieni. Par katru nākamo

sodu tiek izpildīts 10 m soda sitiens.

**6. Uzvarētāja noteikšana.**

6.1. Komandu vietu kārtību nosaka pēc iegūto punktu summas (uzvara - 3 punkti; neizšķirts - 1 punkts; zaudējums - 0 punktu.).

6.2. Ja divām vai vairākām komandām ir vienāda punktu summa, augstāku vietu ieņem komanda, kurai ir labāki radītāji savstarpējās spēlēs.

6.3. Ja šie rādītāji nenoskaidro vietu kārtību, tad to nosaka pēc rādītājiem visās spēlēs (vārtu starpība, gūtie vārti, FAIR PLAY principa).

6.4. Ja divām vai vairākām komandām ir vienādi visi savstarpējie rādītāji, komandas izpilda piecu pēcspēles sitienu sēriju galīgo vietu noteikšanai (ja rezultāts ir neizšķirts pēc pieciem sitieniem, tad līdz pirmajai kļūdai). Izšķirošais rādītājs ir gūto vārtu skaits.

6.4. Ja komanda neierodas vai kavē spēles sākumu bez attaisnojuša iemesla (komandas pārstāvis nav par to paziņojis pretinieka komandas pārstāvim un tiesnešiem), tai tiek piešķirts zaudējums ar 0:5. Ja komanda atkārtoti neierodas vai kavē spēles sākumu, tā tiek izslēgta no čempionāta un visi spēles rezultāti tiek anulēti

**7. Tiesneši.**

7.1. Tiesnešus spēlei nozīmē galvenais tiesnesis.

7.2. Galvenā tiesneša nozīmējums ir galīgs un neapstrīdams.

7.3. Jebkurš spēles tiesnešu lēmums spēles laikā ir galīgs un neapstrīdams.

7.4. Komandām ir tiesības vērsties pie galvenā tiesneša ar pretenzijām un protestiem par spēles gaitu rakstiski 1h laikā pēc spēles. Protestu iesniedz komandas pārstāvis.

7.5. Spēles tiesnesim ir tiesības nepielaist pie spēles un/vai neļaut turpināt piedalīties Čempionātā komandai vai Spēlētājam, ja rodas aizdomas, ka:

7.5.1. spēlētājs ir sagrozījis datus pieteikumā;

7.5.2. spēlētājs uzdodas par citu personu;

7.5.3. spēlētājs vai komanda neievēro Čempionāta noteikumus vai Nolikumu;

7.5.4. spēlētājs vai komanda veic negodīgas darbības vai atklājas kādi maldinoši apstākļi;

7.5.5. spēlētājs atrodas alkohola vai apreibinošo vielu ietekmē.

**8. Čempionāta disciplīna.**

8.1. Čempionāta spēles norisinās “FAIR PLAY” (Godīgās spēles) gaisotnē.

8.2. Ja spēlētājs čempionāta laikā saņem divas dzeltenās kartītes atsevišķās spēlēs, tad spēlētājam ir jāizlaiž nākamā spēle pēc tās spēles, kurā tika saņemta otrā dzeltenā kartīte.

8.3. Ja spēlētājs vienā spēlē saņem divas dzeltenās kartītes vai uzreiz sarkano kartīti, tad spēlētājs tiek noraidīts no laukuma, un spēlētājam ir jāizlaiž nākamā spēle. Pēc sarkanās kartītes saņemšanas komanda nākamās 2 minūtes spēlē mazākumā (3 laukuma spēlētāju sastāvā).

8.4. Galvenais tiesnesis piemēro papildus sankcijas par rupjiem pārkāpumiem un/vai nesportisku uzvedību/rīcību.

**9. Finansiālie noteikumi**

9.1. Izdevumus, kas saistīti ar Čempionāta organizāciju sedz Organizators.

9.2. Dalības maksa komandai ir 30,00 EUR par posmu jeb 120,00 EUR par čempionātu.

**10. Apbalvošana**

10.1. Uzvarētāju komanda tiek apbalvota ar kausu, spēlētāji ar medaļām.

10.1. Tiek noteikts turnīra rezultatīvākais spēlētājs, labākais vārtsargs un aizsargs.

**11. Medicīna**

11.1. Katrs spēlētājs ir atbildīgs par savu veselības stāvokli un apliecina ar parakstu, ka var piedalīties čempionātā.

11.2. Sacensības notiek zaļajā drošības režīmā. Spēlētāji, tiesneši un oficiālās personas ir ar sadarbīgspējīgiem Covid19 sertifikātiem.

**12. Pieteikšanās**

12.1. Pieteikumus sūtīt uz e-pastu: raivis.granics@valka.lv līdz š.g. 3. decembrim plkst. 12:00.

Posma izspēles kārtībā

8:00 A1 – A2

8:30 B1 – B2

9:00 A3 – A4

9:30 B3 – B4

10:00 A4 – A2

10:30 B4 – B2

11:00 A1 – A3

11:30 B1 – B3

12:00 A4 – A1

12:30 B4 – B1

13:00 A2 – A3

13:30 B2 – B3

Spēles par vietām

14:00 A grupas 1. vieta – B grupas 1. vieta

14:30 A grupas 2. vieta – B grupas 2. vieta

15:00 A grupas 3. vieta – B grupas 3. vieta

15:30 A grupas 4. vieta – B grupas 4. vieta

Valkas telpu futbola čempionāts

2021/2022

PIETEIKUMS

………………………………………..

(komanda)

Komandas kreklu krāsa:.........................

|  |  |  |  |  |  |
| --- | --- | --- | --- | --- | --- |
| N.p.k. | Nr. | Vārds | Uzvārds | Pilni gadi, | Paraksts par veselību, C19 sertifikāta esamību un ziņu patiesību |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |
| 8. |  |  |  |  |  |
| 9. |  |  |  |  |  |
| 10. |  |  |  |  |  |
| 11. |  |  |  |  |  |
| 12. |  |  |  |  |  |
| 13. |  |  |  |  |  |
| 14. |  |  |  |  |  |
| 15. |  |  |  |  |  |
| 16. |  |  |  |  |  |
| 17. |  |  |  |  |  |
| 18. |  |  |  |  |  |
| 19. |  |  |  |  |  |

Komandas pārstāvis: